Kinnitatud

 MTÜ Partnerid juhatuse otsusega

 1.november 2024.a.

**MTÜ PARTNERID**

**ESF+ MINIPROJEKTITOETUSE TAOTLUSTE MENETLEMISE,**

**HINDAMISE, PAREMUSJÄRJESTUSE KOOSTAMISE NING PROJEKTIDE ELLUVIIMISE**

**TÖÖKORD**

Töökord sätestab MTÜ Partnerid Ühisstrateegia (EAFRD ja ESF+) 2023-2027 meetmete raames antava miniprojektitoetuse taotluste dokumentide menetlemisega seotud toimingud. Lisaks käesolevale korrale lähtub ühing järgmistest õigusaktidest:

1. Vabariigi valitsuse 12.08.2024 määrus „Perioodi 2021–2027 Euroopa Liidu ühtekuuluvus-ja siseturvalisuspoliitika fondide rakenduskavade vahendite andmise ja

kasutamise üldised tingimused“

1. Euroopa Liidu ühise põllumajanduspoliitika rakendamise seadus(ELÜPS)
2. Sotsiaalkaitseministri määrus 04.08.2023 nr 44 „Kogukonna juhitud kohaliku arengu

 toetuse andmise tingimused ja kord“

1. Regionaalministri määrus 30.05.2023 nr 29 „LEADERi kohaliku arengu strateegia 2023–2027 rakendamine“
2. Haldusmenetluse seadus (HMS)
3. Mittetulundusühingute seadus
4. MTÜ Partnerid põhikiri
5. MTÜ Partnerid 2023-2027 ühisstrateegia
6. MTÜ Partnerid juhatuse/üldkoosoleku otsused.
7. Meede 5.1 Sotsiaalne toimetulek meetmeleht ja hindamiskriteeriumid
8. **Tegevuspiirkond**

MTÜ Partnerid tegevuspiirkonnaks on:

* Haljala vald (v.a. endise Vihula valla ala);
* Rakvere vald;
* Vinni vald (v.a. endise Rägavere valla ala);
* Viru-Nigula vald (v.a. endise Aseri valla ala)
1. **Taotlusvoorud**
	1. Taotlusvoor kuulutatakse välja rahaliste vahendite olemasolul vähemalt üks kord aastas.
	2. MTÜ Partnerid tegevjuht (edaspidi tegevjuht) avalikustab tegevuspiirkonna elanikele kättesaadavas väljaandes (maakonna lehes), MTÜ Partnerid veebilehel [www.mtupartnerid.eu](http://www.mtupartnerid.eu) ja edastab KOV-ide veebilehtedel avaldamiseks teabe miniprojektitaotluste vastuvõtu tähtaja, toetatavate tegevuste, eelarve ja miniprojektitaotluste hindamise tähtaja kohta vähemalt 20 tööpäeva enne projektitaotluste vastuvõtu tähtaja algust.
	3. Tegevjuht avalikustab tegevuspiirkonna elanikele MTÜ Partnerid veebilehel vähemalt 20 tööpäeva enne miniprojektitaotluste vastuvõtu algust taotluse vormi, juhendi ning teabe hindamiskriteeriumite ja hindamise korra, sealhulgas info miniprojektitaotluste paremusjärjestuse koostamise korra kohta, mille järgi hindab MTÜ Partnerid hindamiskomisjon miniprojektitaotlusi.
	4. Miniprojektide taotlusvoor on avatud vähemalt 5 tööpäeva ning taotluste vastuvõtt lõppeb vooru viimasel päeval kell 23.59. Hiljem või varem esitatud taotlused ei lähe hindamisele.
	5. MTÜ Partnerid tegevtöötajad (edaspidi tegevtöötajad) nõustavad taotlejaid toetatava tegevuse strateegiale ja meetmelehele vastavuse osas MTÜ Partnerid büroos Laada 27 Rakvere eelneval kokkuleppel kella 10.00 – 15.00 kuni projektitoetuste vastuvõtu alguseni alljärgnevalt:
* ESF+ meetme (M 5.1) miniprojektide taotlused – assistent Kristel Pikk
* Vooru avamise päevast alates enam nõustamist ei toimu.
	1. ESF+miniprojektid esitatakse otse MTÜ Partneritele info@mtupartnerid.eu
1. **Nõuded minitoetuse taotlejale ja taotlusele**

3.1 Miniprojekti toetuse taotlejaks saavad olla Partnerite tegevuspiirkonnas tegutsevad MTÜd (sh. kohalik tegevusrühm ise kui on tagatud kohaliku tegevusrühma strateegia rakendamisega seotud ülesannete ja kohustuste lahusus), sihtasutused, ettevõtjad ning kohalikud omavalitsused.

3.2 Taotleja peab vastama LEADER määruse § 23 lõikest 2 ning riigiabi reeglitest tulenevatele nõuetele.

3.3 Esitatav minitoetuse projekt (edaspidi ka miniprojekt) peab vastama Partnerite ühisstrateegiale ning meetmelehele. Projekti tegevus (või tegevused) peavad haakuma

vähemalt ühe meetmelehes nimetatud toetatava tegevusega

3.4 Miniprojekti eelarve maht ei tohi olla suurem, kui taotlusvooruks kinnitatud makstava toetuse maksimaalne suurus, rahastatavad kulud peavad olema projekti elluviimiseks vajalikud, otstarbekad ja mõistlikud.

3.5 Miniprojektis on abikõlblikud n.ö. pehmete tegevuste (ürituste, koolituste jms korraldamisega seotud kulud. Lubatud on erandkorras tegevuse elluviimiseks hädavajalikud väikeinvesteeringud, milleta ei ole võimalik tegevuse eesmärki saavutada. Väikeinvesteeringu maksumus kokku peab jääma alla 5% tegevuse maksumusest.

1. **Miniprojekti taotluste esitamine ja tehniline kontroll**
	1. Taotleja esitab miniprojekti Partnerite poolt avalikustatud taotlusvooru vastuvõtu ajal elektroonselt e-mailile info@mtupartnerid.eu nõuetele vastava taotluse koos kõigi kohustuslike dokumentidega.
	2. Tegevtöötajad teostavad tehnilise kontrolli esitatud projektitaotlustele hiljemalt 20 tööpäeva jooksul arvates taotlusvooru lõppemisele järgnevast päevast. Vajaduse korral on tegevjuhil õigus tähtaega pikendada kuni 25 tööpäevani.
	3. Taotluse tehnilise kontrolli käigus kontrollib tegevtöötaja:
* kas avaldus on esitatud tähtaegselt ning täidetud nõuetekohaselt;
* lisatud on kõik nõutavad dokumendid;
* taotleja, taotlus ja toetatav tegevus vastab strateegia ning meetmelehe nõuetele.
	1. Tegevtöötajatel on tehnilise kontrolli käigus õigus nõuda taotlejalt:
* taotluse täiendamist, kui taotlus ei ole piisavalt selge ning puuduvad hindamiseks vajalikud andmed;
* nõuda täiendavaid tõendeid kulude mõistlikkuse kohta;
* puuduvate dokumentide esitamist.
	1. Tegevtöötaja saadab kirjaliku järelpärimise e-kirja teel taotlejale, andes puuduste kõrvaldamiseks aega kuni 3 tööpäeva. Tegevjuhil on õigus põhjendatud juhtudel pikendada tähtaega kuni 5 tööpäevani.
	2. Kui miniprojekti taotleja ei ole esitanud nõutavaid andmeid või dokumente määratud tähtaja jooksul või kui taotlus ei vasta strateegias meetmelehel esitatud nõuetele, siis taotlust ei hinnata ning tegevjuht esitab miniprojekti(d) juhatusele mittehindamise otsuse tegemiseks ja esitab taotlused koos paremusjärjestuse ettepanekuga RTK-le märkusega hindamata jätmise põhjuste kohta.
	3. Tehnilise kontrolli läbinud taotlused teeb tegevjuht hindajatele hindamiseks nähtavaks üldjuhul hiljemalt 21. tööpäeval, arvates taotluste vastuvõtu lõppemise järgnevast päevast.

**5.Hindamiskomisjoni liige:**

* 1. On oma tegevuses sõltumatu.
	2. Ei esinda hindamiskomisjonis teda esitanud organisatsiooni ega oma tööandja huve.
	3. Kinnitab allkirjaga töö käigus hindamiskomisjonis teatavaks saanud konfidentsiaalse informatsiooni hoidmise kohustust ja oma huvide konflikti puudumist vastavalt haldusmenetluse seaduse § 10 lg 1 tähenduses.
	4. Tunneb LEADER ja ESF+ põhimõtteid ja vastavaid seadusakte, on kursis MTÜ Partnerid 2023-2027 arengustrateegia ning ESF+ meetmega
	5. Tunneb MTÜ Partnerid piirkonda ja omab ülevaadet piirkonnas tegutsevatest MTÜ-dest ja äriettevõtetest.
1. **Hindamiskomisjoni töökord**
	1. Konkreetse taotlusvooru hindamiskomisjoni kinnitab Partnerid juhatus oma otsusega. Hindamiskomisjoni liikmete nimed on avalikustatud Partnerite veebilehel.
	2. Komisjoni töövorm on komisjoni koosolek, mis võib toimuda ka elektroonselt. Koosoleku valmistab ette tegevjuht. Komisjoni koosolek on kinnine.
	3. Komisjoni koosoleku kutsub kokku tegevjuht. Tegevjuht teatab komisjoni liikmetele kirjalikult koosoleku toimumise aja, koha ja päevakorra. Komisjon võib tulla kokku korduvalt, vastavalt vajadusele, kuid vähemalt üks kord hindamisperioodi jooksul.
	4. Hindamiskomisjoni koosolekud protokollitakse ning protokollid säilitatakse MTÜ Partnerid büroos.
	5. Hindamiskomisjoni töö tehnilise teenindamise, sh koosolekute protokollimise tagavad tegevtöötajad. Nimetatud isikud ei osale taotluste hindamisel ja paremusjärjestuse moodustamisel.
	6. Hindamiskomisjoni liikmel on õigus taotlustega tutvuda vähemalt 5 tööpäeva enne hindamiskoosoleku toimumist.
	7. Hindamiskomisjoni esimees tagab, et hindamiskomisjoni liige ja projektitaotluse esitanud isik ei oleks Haldusmenetluse seaduse § 10 lg 1 tähenduses seotud isik või otseselt või kaudselt huvitatud asja lahendist ning seotuse ilmnemise korral on ta ennast taandanud projektitaotluste hindamisest.
	8. Hindamiskomisjoni liige taandab ennast taotlusvooru hindamisest, kui ta on:
		1. asjas menetlusosaline või menetlusosalise esindaja;
		2. taotleja või taotleja esindaja sugulane (vanem, laps, vend, õde, vanavanem, lapselaps), abikaasa, hõimlane (abikaasa vanem, laps, vend, õde, vanavanem, lapselaps) või perekonnaliige; perekonnaliige käesoleva dokumendi tähenduses on isik, kes elab taotlejaga koos ja neil on ühine majapidamine;
		3. taotlejaga või taotleja esindajaga tööalases, teenistuslikus või muus sõltuvuses;
		4. muul viisil isiklikult huvitatud asja lahendist või kui muud asjaolud tekitavad kahtlust tema erapooletuses.
	9. Hindamiskomisjoni liige taandab ennast seotuse korral hiljemalt 2 tööpäeva jooksul, arvates projektitaotluste hindamisele andmisest ning teavitab enda taandamisest koheselt ka tegevjuhti e-kirja teel või kirjalikult enne projektitaotluste hindamisele saatmist, kui on teadlik enda seotusest.
	10. Juhatus määrab hindamiskomisjoni asendusliikme, jälgides liikmete kuuluvuse proportsioone. Selle kohane märge tehakse ka koosoleku protokolli.
	11. Hindamiskomisjon on otsustusvõimeline, kui koosolekust võtab osa vähemalt 5 liiget ning ühe sektori esindajaid ei ole üle 49%.
	12. Kui komisjon ei ole otsustusvõimeline, kutsub tegevjuht uue komisjoni koosoleku kokku 3 tööpäeva jooksul arvates eelmise komisjoni koosoleku toimumise järgnevast päevast.
	13. Hindamiskomisjoni pädevuses on taotluste sisuline hindamine.
	14. Hindamiskomisjoni esimees kinnitab paremusjärjestuse ja vormistab projektitaotluste rahastamise suuruse ettepaneku juhatusele või üldkoosolekule kinnitamiseks.
	15. Hindamiskomisjoni esimehel on õigus vajadusel lisateabe saamiseks kutsuda koosolekule pädevaid eksperte või spetsialiste, kes osalevad koosolekul hääleõiguseta.
	16. Hindamiskomisjonil, juhatuse liikmetel ja tegevtöötajatel on õigus vajadusel külastada objekte, et kontrollida projektitaotluses oleva info vastavust tegelikkusele. Paikvaatlusest teavitatakse taotlejat e-kirjaga 3 tööpäeva ette, teatades kuupäeva ja kella aja.
	17. Taotlejal on õigus tutvustada oma projekti hindamiskomisjonile koosolekul ära kuulamisel kuni 5 minuti jooksul. Selleks saadab tegevjuht taotlejale teate/kutse 3 tööpäeva enne koosoleku toimumist taotluses märgitud e-posti aadressil, märkides ära koha, kuupäeva ja ajavahemiku, millal on taotlejal võimalik oma projekti hindamiskomisjonile tutvustada.
	18. Hindamiskomisjon koostab paikvaatluse ja ära kuulamise kohta protokollid.
	19. Hindamine kestab kuni 20 tööpäeva, alates tehnilise kontrolli lõpetamisele järgnevast päevast kuni paremusjärjestuse ettepaneku koostamiseni juhatusele või üldkoosolekule.
	20. Hindamiskomisjoni liige hindab taotlust MTÜ Partnerid arengustrateegia ja meetmelehe, LEADER-meetme määruse ja Sotsiaalkaitseministri määruse ning MTÜ Partnerid hindamisjuhendi ja meetme hindamiskriteeriumide alusel.
	21. Hindamislehed täidetakse Excelis.
	22. Hindamislehel märgitakse iga hinde põhjendus vastavalt meetme hindamiskriteeriumile.
	23. Projektitaotlustele on kehtestatud lävend 50% punktidest ehk 2,50 punkti. Kui hindamistulemus on alla selle, siis projektitaotlust toetuse saamiseks ei esitata, seda ka juhul, kui meetmes on vabu rahalisi vahendeid.
	24. Hindamiskomisjoni liikmel on õigus hindamiskomisjoni koosolekul enda esialgset hinnet muuta, kui ta saab lisainformatsiooni, mis teeb antud hinde muutmise põhjendatuks.
	25. Hindamiskomisjon vaatab ühiselt üle hindamistulemused ja hinnetele antud selgitused ning teeb meetme eelarve piires asjakohased ettepanekud projektitaotluste paremusjärjestusse seadmise ja iga taotluse rahuldamise või rahuldamata jätmise ning rahastamise suuruse kohta.
	26. Hindamistulemuste kohta koostatakse hindamise protokoll, milles on ära näidatud:
		1. projektitaotluste vastuvõtu tähtaeg;
		2. ajavahemik millal hindamiskomisjon hindas projektitaotlusi;
		3. hindamiskomisjoni koosseis (hindaja nimi, millist sektorit ja huvirühma esindas);
		4. projektitaotluste koondhindepunktid;
		5. ettepanek projektitaotluse rahuldamiseks / osaliseks rahastamiseks /mitterahuldamiseks ja taotluse rahastamise suurus lähtudes strateegia meetmele ettenähtud eelarve suurusest;
		6. hindamata jäetud projektitaotlus koos hindamata jätmise põhjendusega ja muu oluline teave projektitaotluse hindamisega seotud asjaolude kohta (hindamiskomisjoni liikme taandamine, hindamisel abiks olnud eksperdid jms)
	27. Projektitaotluste paremusjärjestuse ettepanek esitatakse juhatusele hiljemalt 2 tööpäeva jooksul, arvates koostamisele järgnevast päevast.
2. **Hindamiskomisjoni ettepaneku kinnitamine**
	1. Juhatuse liikmed ei näe hindamise kohta käivaid andmeid, vaid ainult paremusjärjestuse kuva ning omavad õigust kinnitada paremusjärjestus.
	2. MTÜ Partnerid juhatuse esimees tagab, et juhatuse liige ja projektitaotluse esitanud isik ei oleks Haldusmenetluse seaduse § 10 lg 1 tähenduses seotud isik või otseselt või kaudselt huvitatud asja lahendist ning seotuse ilmnemise korral on ta ennast taandanud hindamiskomisjoni ettepaneku kinnitamisest.
	3. MTÜ Partnerid juhatuse liige taandab ennast hindamiskomisjoni ettepaneku kinnitamisest, kui ta on:
		1. asjas menetlusosaline või menetlusosalise esindaja;
		2. taotleja või taotleja esindaja sugulane (vanem, laps, vend, õde, vanavanem, lapselaps), abikaasa, hõimlane (abikaasa vanem, laps, vend, õde, vanavanem, lapselaps) või perekonnaliige; perekonnaliige käesoleva dokumendi tähenduses on isik, kes elab taotlejaga koos ja neil on ühine majapidamine;
		3. taotlejaga või taotleja esindajaga tööalases, teenistuslikus või muus sõltuvuses;
		4. muul viisil isiklikult huvitatud asja lahendist või kui muud asjaolud tekitavad kahtlust tema erapooletuses.
	4. Juhatuse liige teavitab enda taandamisest kirjalikult juhatuse esimeest või tegevjuhti hiljemalt kahe tööpäeva jooksul peale hindamiskomisjoni paremusjärjestuse ettepaneku saatmist.
	5. Vastavalt MTÜ Partnerid põhikirja punktile 5.12 on juhatus otsustusvõimeline kui juhatuse koosolekul osaleb üle poole juhatuse liikmetest. Ühe sektori esindajad ei tohi ületada otsustamisel 49%. Juhatus võib võtta vastu otsuseid elektrooniliselt koosolekut kokku kutsumata, kui e-kirjale vastab kirjalikku taasesitamist võimaldavas vormis vähemalt 7 juhatuse liiget ning juhatuse otsuse vastuvõtmiseks on vajalik vastanud liikmete poolthäälte enamus.(punkt 5.14) Kui juhatus ei ole otsustusvõimeline, siis kutsutakse kokku üldkoosolek.
	6. Vastavalt MTÜ Partnerid põhikirja punktile 4.16, on üldkoosolek otsustuvõimeline, kui üldkoosolekul osaleb või on esindatud vähemalt 1/3 ühingu liikmetest. Ühe huvigrupi esindajad ei tohi ületada otsustamisel 49%.
	7. Juhatus või üldkoosolek teeb projektitaotluste hindamise tulemuste alusel paremusjärjestusse seadmise ning projektitaotluste rahastamise ja mitterahastamise otsuse hiljemalt 20 tööpäeva jooksul, arvates hindamiskomisjoni projektitaotluste paremusjärjestuse ettepaneku saatmisele järgnevast päevast.
	8. Põhjendatud juhtudel on juhatusel õigus saata taotlused ümberhindamisele hindamiskomisjonile.
	9. Tegevjuht esitab ESF+ miniprojektide hindamise protokolli RTK elektroonilise keskkonna kaudu hiljemalt 20 tööpäeva jooksul arvates juhatuse/üldkoosoleku otsuse tegemisest:
		1. juhatuse/üldkoosoleku otsusega vastuvõetud ettepaneku projektitaotluste paremusjärjestusse seadmise ja iga projektitaotluse rahastamise suuruse kohta;
		2. hindamiskomisjoni protokolli(de) ärakirja(d);
		3. koopia ajalehest, kus on avaldatud taotlusvoorude avamise teade;
3. **Miniprojektide elluviimine**
	1. ESF+ miniprojektide puhul võib taotleja tegevusi ellu viima hakata peale rahastusotsuse saamist MTÜ Partnerid juhatuse poolt
	2. Tegevuste elluviimiseks sõlmib tegevusrühma tegevjuht taotlejaga lepingu, mis edastatakse koos rahastusotsusega.
	3. Minivooru projekti ellu viimisel teavitab taotleja MTÜ Partnerid hiljemalt 7 päeva enne tegevuse/ürituse toimumist, saates täpse tegevuse aja, koha ja päevakava info@mtupartnerid.eu
	4. Taotleja teavitab tegevusrühma koheselt, kui on ilmnenud projekti elluviimist takistavad asjaolud info@mtupartnerid.eu
	5. Taotleja tasub ürituse/tegevuse kulud arvete alusel hankijatele ning esitab projekti lõppedes tegevusrühma juhatuse poolt kinnitatud aruande vormiga koos koondarve tegevuste elluviimise kohta hiljemalt 7 päeva peale projekti elluviimist.
	6. Tegevjuht avalikustab kodulehel teabe iga ellu viidud ESF+ miniprojekti kohta peale tegevusrühma juhatuse otsust projekti elluviimise kohta.
	7. MTÜ Partneritel on õigus esitada väljamakstud toetuse tagasinõue taotlejale kogu järelvalve perioodi jooksul, kui tegevusrühmale on esitatud toetuse tagasinõue RTK poolt.